
Бүген Татарстан Республикасы Президенты Рөстәм Миңнеханов Мәскәүдә эш сәфәрендә.

Анда ул "Дәүләт аграр сәясәте – нәтиҗәле авыл хуҗалыгы җитештерүе һәм авыл территорияләрен үстерү" темасына Россия Федерациясе Дәүләт советы утырышында катнашты.

Утырышны Россия Федерациясе Президенты Владимир Путин уздырды.

Төп докладлар белән Алтай крае губернаторы Виктор Томенко һәм Россия авыл хуҗалыгы министры Дмитрий Патрушев чыгыш ясадылар.

2019 елның 29 декабреннән 2020 елның 7 гыйнварына кадәр Татарстанның 16 торак пунктында “Әкиятләр шәһәрдә” проекты кысаларында Татарстан Президенты Рөстәм Миңнеханов ярдәме белән Казан шәһәре парк һәм скверлары дирекциясе гамәлгә ашыра торган урам театры гастрольләре узачак.

Бүген Татарстан Республикасы Президенты Рөстәм Миңнеханов Мәскәүдә эш сәфәрендә. Төп максаты – Россия Дәүләт советының агросәнәгать комплексын үстерү мәсьәләләре буенча утырышында катнашу.

Утырыш башланыр алдыннан Рөстәм Миңнеханов тагын бер кабат «Теләкләр чыршысы» хәйрия гамәлендә катнашты. Татарстан Президенты чыршыдан өч открытка алды. Чаллыдан сигез яшьлек Радмирның хыялы – чын самолет кабинасында булу һәм очучысы белән танышу икән. Алабугадан алты яшьлек Данис янгын частендә булырга тели. Ә Нурлаттан җиде яшьлек Кирилл Яңа елга планшет сораган.

Бүген Мәскәүдә Россия Федерациясе Президенты Владимир Путин рәиселегендә РФ Президенты каршындагы Стратегик үсеш һәм илкүләм проектлар буенча совет утырышы узды. Утырышта Татарстан Республикасы Президенты Рөстәм Миңнеханов катнашты.

Утырышта катнашучылар илкүләм проектларны үтәү динамикасы һәм күрсәткечләре, аларны финанслау турында фикер алыштылар. Аерым алганда, илкүләм проектларны социаль өлкәдә, транспорт инфраструктурасы өлкәсендә, цифрлы икътисад, сәнәгать өлкәсендә гамәлгә ашыру нәтиҗәләре каралды.

Татарстан Республикасы Президенты Рөстәм Миңнеханов Тимур Гәрәевка әтисе – Бөек Ватан сугышы ветераны, армия генералы Мәхмүт Гәрәевның вафатына бәйле рәвештә кайгы уртаклашу телеграммасы юллады.

Мәхмүт Әхмәт улы Гәрәев – советлар һәм Россия хәрби начальнигы, Хәрби фәннәр академиясе президенты, хәрби һәм тарихи фәннәр докторы, отставкадагы армия генералы, Бөек Ватан сугышы ветераны – бүген иртән 97 нче яшендә вафат булган.


ТР Хөкүмәте йортында бүген ТР Профсоюзлар федерациясе, ТР Эш бирүчеләр берләшмәләре координацион советы, ТР Министрлар кабинеты арасында Татарстанда минималь эш хакы турында килешү имзаланды.

Бу чарада ТР Премьер-министры Алексей Песошин, ТР Премьер-министрының беренче урынбасары Рөстәм Нигъмәтуллин, ТР Профсоюзлар федерациясе рәисе Елена Кузьмичева, “ТР предприятиеләр һәм сәнәгатьчеләр ассоциациясе” эш бирүчеләрнең төбәк берләшмәсе президенты, ТР Эш бирүчеләр берләшмәләре координацион советы рәисе Александр Лаврентьев катнашты.

Бүген «Татнефть Арена» боз сараенда республиканың Яңа ел чыршысы бәйрәме узды. Анда бөтен Татарстаннан 6 яшьтән алып 14 яшькә кадәрге 8 мең бала катнашты: фәннәр олимпиадаларында, спорт ярышларында һәм конкурсларда җиңүчеләр, шулай ук кыен тормыш хәлендә калган балалар. Балаларны котларга дип Татарстан Республикасы Президенты Рөстәм Миңнеханов та килгән иде.

Чара башланыр алдыннан Татарстан Республикасы Президенты балалар һәм яшьләр оешмалары вәкилләре булган, төрле ярышларда һәм олимпиадаларда җиңүчеләр булган балалар белән очрашты.

Бүген Татарстан Республикасы Җир һәм мөлкәт мөнәсәбәтләре министрлыгы коллегиясенең киңәйтелгән утырышы узды.

Утырышта Татарстан Республикасы Президенты Рөстәм Миңнеханов катнашты.

Төп тема – 2019 елда Татарстан Республикасы Җир һәм мөлкәт мөнәсәбәтләре министрлыгының эш йомгаклары һәм 2020 елга бурычлары.

Утырышта катнашучыларга министрлыкның эшчәнлеге турында видеоролик күрсәтелде.

Бүген ТР хөкүмәте йортында Яңа ел каникуллары вакытында республика шәһәр һәм районнарында бәйрәм чараларын уздыруга багышланган брифинг узды.

Бүген Татарстан Республикасы Президенты Рөстәм Миңнеханов "Черек күл" паркындагы шугалакта һәм Имәнлек паркында булды. Аны Казан мэры Илсур Метшин һәм ТР Президенты ярдәмчесе Наталия Фишман озата йөрделәр.
Рәсми Татарстан